b'\n_START_ARTICLE_\nJ\xc3\xbcrgen Kohler\n_START_SECTION_\nKerjaya\n_START_PARAGRAPH_\nSepanjang kariernya, beliau beraksi kira-kira 500 perlawanan liga sebagai seorang pertahanan terutamanya di posisi bek tengah._NEWLINE_Kohler memulakan kariernya di Waldhof Mannheim dan beliau melakukan penampilan sulungnya di Bundesliga pada April 1984 ketika menentang Kaiserslautern pada April 1984. Beliau menjaringkan gol pertamanya pada perlawanan menentang FC Schalke 04 pada 26 Januari 1995. Selepas dua tahun di 1. FC K\xc3\xb6ln, beliau berpindah ke Bayern Munich dan beliau meraih kejuaraan Bundesliga pada musim pertamanya bersama kelab Bavaria itu. Pada tahun 1991, Kohler melakukan perpindahan ke Juventus. Selepas memenangi anugerah Pemain Asing Terbaik Serie A pada tahun 1992, beliau menjadi sebahagian daripada pasukan Juventus yang menjulang trofi Piala UEFA setahun kemudian menentang Borussia Dortmund selain turut meraih "Scudetto" dan Coppa Italia pada musim 1994-95._NEWLINE_Beliau kembali ke Jerman untuk beraksi bersama Dortmund pada tahun 1995. Setahun kemudian, Kohler meraih kejuaraan liga dan membantu kelab melangkah ke perlawanan akhir Liga Juara-Juara 1997. Kohler berhadapan kelab lamanya, Juventus pada aksi final tersebut dan akhirnya Dortmund merangkul kejuaraan berprestij Eropah iatu buat pertama kali. Berikutan kejayaan ini, Kohler dinobatkan sebagai Pemain Bola Sepak Terbaik Jerman pada 1997. Pada musim 2001-02 iaitu musim terakhir dalam karier profesionalnya, Kohler merangkul kejuaraan liga buat kali ktiga bersama Dortmund dan melangkah ke perlawanan akhir Piala UEFA._NEWLINE_Pada perlawanan terakhir dalam kariernya iaitu perlawanan akhir Piala UEFA menentang Feyenoord, Kohler dibuang padang selepas melakukan faul terhadap Jon Dahl Tomasson pada minit ke-31. Perlawanan tersebut berkesudahan Dortmund tewas 3\xe2\x80\x932._NEWLINE_Di peringkat antarabangsa, Kohler telah melakukan 105 penampilan antarabangsa buat pasukan kebangsaan Jerman. Di samping itu, beliau turut mewakili negara tanah airnya ke tiga edisi Piala Dunia dan tiga edisi Kejohanan Eropah. Bersama pasukan Jerman, beliau memenangi Piala Dunia 1990 dan Euro 1996.\n_START_SECTION_\nKerjaya jurulatih\n_START_PARAGRAPH_\nSelepas menamatkan kariernya, beliau menjadi jurulatih pasukan bawah-21 Jerman dan seterusnya menjadi pengarah sukan Bayer Leverkusen pada 31 Mac 2003 sebelum mengundurkan diri daripada jawatan tersebut pada 29 Jun 2004._NEWLINE_Pada 17 Disember 2005, beliau dilantik menjadi jurulatih MSV Duisburg. Pada Ogos 2006, beliau menolak tawaran sebagai ketua jurulatih pasukan kebangsaan Ivory Coast._NEWLINE_Pada 28 Ogos 2008, Kohler menandatangani kontrak tiga tahun bersama kelab divisyen ketiga Jerman, VfR Aalen. Beliau dipecat pada 5 Mei 2009._NEWLINE_Pada April 2003, beliau menjadi pengarah sukan untuk kelab lamanya, SV Waldhof Mannheim.'